भारतको विजयी सुरुआत
एएफसी यू-१६ च्याम्पियनसीपको छनोट चरण अन्तर्गत समूह 'डी'को पहिलो खेलमा भारतले विजयी भएको छ । 
काठमाडौं — एएफसी यू-१६ च्याम्पियनसीपको छनोट चरण अन्तर्गत समूह 'डी'को पहिलो खेलमा भारतले विजयी भएको छ ।  बुधबारको खेलमा प्यालेस्टाइनलाई ३-० ले पराजित गर्दै भारतले समूहमा महत्त्वपूर्ण ३ अंक जोडेको छ । पहिलो हाफ गोलरहित बराबरी खेलेको भारतले दोस्रो हाफमा तीन गोल गर्दै जित हासिल गर्‍यो । भारतको जितमा गिब्सन सिंह मोइरङ्थेम, बिकी ओरम र कप्तान विक्रम प्रताप सिंहले गोल गरेका थिए ।छनोट अन्तर्गत समूहको शीर्ष स्थानमा रहने टोली स्वत: अन्तिम चरणको लागि छनोट हुनेछ । सहभागी १० समूहका दोस्रो स्थानमा आउने शीर्ष ५ टोलीले पनि सन् २०१८ मा मलेसियामा हुने एएफसी यू१६ च्याम्पियनसीपमा सहभागिता जनाउने छन् ।बुधबारै दोस्रो खेलमा नेपालले प्रतियोगिताको डिफेन्डिङ च्याम्पियन इराकको सामना गर्दैछ ।